Ministry of Digital Governance,



**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΠΑΙΔΕΙΑΣ ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ**

**ΔΙΟΙΚΟΥΣΑ ΕΠΙΤΡΟΠΗ ΠΡΟΤΥΠΩΝ ΚΑΙ**

**ΠΕΙΡΑΜΑΤΙΚΩΝ ΣΧΟΛΕΙΩΝ (Δ.Ε.Π.Π.Σ.)**

Digitally signed by Ministry of Digital Governance, Hellenic Republic

Hellenic Republic Date: 2023.10.05 13:33:25

EEST

Reason:

Location: Athens

**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Μαρούσι, 5.10.2023** **Αρ.Πρωτ.: 69/Δ.Ε.Π.Π.Σ.**

-----

Ταχ. Δ/νση: Α. Παπανδρέου 37 Τ.Κ. – Πόλη: 151 80 Μαρούσι

Ιστοσελίδα: www.depps.minedu.goτύπων και Πειραματικών Σχολείων (Δ.Ε.Π.Π.»v.gr E-mail: [depps@minedu.goτύπων και Πειραματικών Σχολείων (Δ.Ε.Π.Π.Σ.)»v.gr](mailto:depps@minedu.gov.gr) Τηλέφωνο: 210 3443966

### ΑΠΟΦΑΣΗ

ΑΔΑ: Ψ80Λ46ΝΚΠΔ-1ΣΗ

**Θέμα: «Τροποποίηση κανονισμού λειτουργίας ομίλων αριστείας, δημιουργικότητας και καινοτομίας και τμημάτων ενισχυτικής διδασκαλίας στα Πρότυπα και Πειραματικά Σχολεία»**

Η Διοικούσα Επιτροπή Πρότυπων και Πειραματικών Σχολείων (Δ.Ε.Π.Π.Σ.) Έχοντας υπόψη:

1. Τις διατάξεις του Ν. 4692/2020 (Α΄ 111/12-06-2020), «Αναβάθμιση του σχολείου και άλλες διατάξεις».
2. Τις διατάξεις της με αρ. 78054/Δ6/22-6-2020 Υ.Α (Β’ 2494) «Ρυθμίσεις για τη λειτουργία των Προτύπων και Πειραματικών Σχολείων».
3. την υπό στοιχεία 162971/Δ6/30-11-2020 (Υ.Ο.Δ.Δ. 1001) Υπουργική Απόφαση «Λήξη θητείας Επιστημονικής Επιτροπής Προτύπων και Πειραματικών Σχολείων (Ε.Ε.Π.Π.Σ.) – Ορισμός Διοικούσας Επιτροπής Προτύπων και Πειραματικών Σχολείων (Δ.Ε.Π.Π.Σ),
4. την υπό στοιχεία 118760/Δ6 /28-9-2022 (Υ.Ο.Δ.Δ. 906) «Τροποποίηση της υπό στοιχεία 162971/Δ6/27-11-2020 (ΦΕΚ:τ.1001 ΥΟΔΔ/2020) Υ.Α. «Λήξη θητείας Επιστημονικής Επιτροπής Προτύπων και Πειραματικών Σχολείων (Ε.Ε.Π.Π.Σ)- Ορισμός Διοικούσας Επιτροπής Πρoτύπων και Πειραματικών Σχολείων (Δ.Ε.Π.Π.Σ.)»τύπων και Πειραματικών Σχολείων (Δ.Ε.Π.Π.Σ.)»
5. την υπό στοιχεία 93462/Δ6/ 26-08-2023 (Υ.Ο.Δ.Δ. 882) Υπουργική Απόφαση

«Τροποποίηση της υπό στοιχεία 162971/Δ6/30-11-2020 (Υ.Ο.Δ.Δ. 1001) Υπουργικής Απόφασης «Λήξη θητείας Επιστημονικής Επιτροπής Προτύπων και Πειραματικών Σχολείων (Ε.Ε.Π.Π.Σ)- Ορισμός Διοικούσας Επιτροπής Πρoτύπων και Πειραματικών Σχολείων (Δ.Ε.Π.Π.Σ.)»τύπων και Πειραματικών Σχολείων (Δ.Ε.Π.Π.Σ.)»

1. Την υπό στοιχεία 119 /Ε.Ε.Π.Π.Σ./9.9.2020 «Κανονισμός λειτουργίας ομίλων αριστείας, δημιουργικότητας και καινοτομίας και τμημάτων ενισχυτικής διδασκαλίας στα Πρότυπα και Πειραματικά Σχολεία» (ΑΔΑ: ΨΚΦ446ΜΤΛΗ-2Γ3) απόφαση της Ε.Ε.Π.Π.Σ.
2. Την Πράξη 17η/21.9.2023 της Δ.Ε.Π.Π.Σ. Θέμα 2ο «Απόφαση Δ.Ε.Π.Π.Σ. για επικαιροποίηση κανονισμού λειτουργίας Ομίλων αριστείας, δημιουργικότητας και καινοτομίας και τμημάτων ενισχυτικής διδασκαλίας ύστερα από αιτήματα Π.Σ. και ΠΕΙ.Σ.»

ΑΔΑ: Ψ80Λ46ΝΚΠΔ-1ΣΗ

### Α Π Ο Φ Α Σ Ι Ζ Ο Υ Μ Ε

για την τροποποίηση του κανονισμού λειτουργίας των ομίλων αριστείας, δημιουργικότητας και καινοτομίας και των τμημάτων ενισχυτικής διδασκαλίας στα Πρότυπα και Πειραματικά Σχολεία ως εξής:

**Α. ΟΜΙΛΟΙ ΑΡΙΣΤΕΙΑΣ, ΔΗΜΙΟΥΡΓΙΚΟΤΗΤΑΣ ΚΑΙ ΚΑΙΝΟΤΟΜΙΑΣ**

Για την ανάπτυξη των ιδιαίτερων ικανοτήτων, κλίσεων και ενδιαφερόντων των μαθητών, τόσο των μαθητών των Προτύπων και Πειραματικών Σχολείων (Π.Σ και ΠΕΙ.Σ.) όσο και άλλων σχολείων της δημόσιας εκπαίδευσης δημιουργούνται όμιλοι αριστείας, δημιουργικότητας και καινοτομίας οι οποίοι λειτουργούν μετά τη λήξη των μαθημάτων του ημερησίου ωρολογίου προγράμματος. Οι όμιλοι αφορούν γνωστικούς τομείς όπως τα μαθηματικά, τις φυσικές επιστήμες, τη γλώσσα, τη λογοτεχνία, τα νέα γνωστικά αντικείμενα όπως η αστρονομία, η ρομποτική κ.λπ. καθώς και λοιπά πεδία όπως τα εικαστικά, ο αθλητισμός κ.ά., και έχουν ως σκοπό τόσο στην ολόπλευρη ανάπτυξη των μαθητών όσο και στην ανάπτυξη της δημιουργικότητας και την προώθηση της αριστείας και της καινοτομίας. Στο πλαίσιο λειτουργίας τους αξιοποιούνται σύγχρονες διδακτικές μεθοδολογίες και μέσα διδασκαλίας, αναπτύσσεται καινοτόμο εκπαιδευτικό υλικό και υλοποιούνται συνεργασίες με Α.Ε.Ι Ερευνητικά Κέντρα, Ιδρύματα κ.ά.

### Α1. Δημιουργία και λειτουργία των ομίλων

Το ΕΠ.Ε.Σ. του Π.Σ. ή ΠΕΙ.Σ. αποφασίζει για τη δημιουργία και την λειτουργία των ομίλων αριστείας, δημιουργικότητας και καινοτομίας μετά από πρόταση του Συλλόγου Διδασκόντων (περ. α παρ. 4. Άρθρου 17 ν. 4692/2020) της οικείας σχολικής μονάδας.

Ειδικότερα προς το τέλος του προηγούμενου διδακτικού έτους και εντός του μηνός Ιουνίου ή συμπληρωματικά στις αρχές Σεπτεμβρίου του νέου διδακτικού έτους, οι εκπαιδευτικοί που ενδιαφέρονται να υλοποιήσουν όμιλο αριστείας, δημιουργικότητας και καινοτομίας, υποβάλλουν την πρότασή τους στο Σύλλογο Διδασκόντων του Π.Σ. ή ΠΕΙ.Σ. (υπόδειγμα παραρτήματος 1). Στη συνέχεια ο Σύλλογος Διδασκόντων εισηγείται για τις προτάσεις των ομίλων των εκπαιδευτικών στο ΕΠ.Ε.Σ..

Το ΕΠ.Ε.Σ. αποφασίζει για τη δημιουργία των ομίλων με βάση τις εισηγήσεις του Συλλόγου Διδασκόντων (Ιουνίου και Σεπτεμβρίου) και προβαίνει στην έκδοση απόφασης για τη δημιουργία ομίλων αριστείας, δημιουργικότητας και καινοτομίας μέσα στο πρώτο 15νθήμερο Σεπτεμβρίου. Η απόφαση αυτή μαζί με τον πίνακα των εγκεκριμένων ομίλων αναρτάται στην ιστοσελίδα του Π.Σ. ή ΠΕΙ.Σ. καθώς και αποστέλλεται στην οικεία Διεύθυνση Εκπαίδευσης προς ενημέρωση των σχολείων αρμοδιότητάς τους (υπόδειγμα απόφασης ΕΠ.Ε.Σ. παραρτήματος 2).

Οι δηλώσεις/αιτήσεις ενδιαφέροντος για συμμετοχή των μαθητών στους ομίλους υποβάλλονται στη διεύθυνση του σχολείου από τους ασκούντες την γονική μέριμνα με την έναρξη κάθε σχολικού έτους, σύμφωνα με τις προϋποθέσεις και τις προθεσμίες που ορίζονται από το οικείο ΕΠ.Ε.Σ.

ΑΔΑ: Ψ80Λ46ΝΚΠΔ-1ΣΗ

Η επιλογή των μαθητών ολοκληρώνεται μέχρι το τέλος Σεπτεμβρίου κάθε σχολικού έτους και ταυτόχρονα γίνεται η έναρξη της λειτουργίας του κάθε ομίλου. Η λειτουργία των ομίλων ολοκληρώνεται με το πέρας του διδακτικού έτους.

Στην πρόταση του εκπαιδευτικού για την δημιουργία ομίλου αναφέρεται με σαφήνεια (περιλαμβάνεται υπόδειγμα υποβολής πρότασης δημιουργίας ομίλου, ως Παράρτημα 1):

* ο τίτλος του ομίλου
* οι θεματικές του ομίλου
* οι διδακτικές ώρες του ομίλου ανά εβδομάδα και το προτεινόμενο ωρολόγιο πρόγραμμα (ημέρα/ώρα έναρξης/ώρα λήξης)
* τα προσδοκώμενα μαθησιακά αποτελέσματα (γνώσεις, δεξιότητες, στάσεις)
* η διδακτική μεθοδολογία
* το αναλυτικό πρόγραμμα το χρονοδιάγραμμα υλοποίησής του σε ετήσια βάση (Οκτώβριος – Μάιος ή Ιούνιος)
* το προτεινόμενο διδακτικό υλικό (έντυπο και ηλεκτρονικό)
* ο χώρος λειτουργίας του ομίλου
* ο τρόπος επιλογής μαθητών
* ο αριθμός, οι εκπαιδευτικοί ανά κλάδο και ειδικότητα
* η τάξη ή οι τάξεις των μαθητών
* οι συνεργασίες με εκπαιδευτικά/μορφωτικά ιδρύματα, οργανισμούς, σχολεία, φορείς ή πρόσωπα (π.χ. ειδικούς επιστήμονες, καλλιτέχνες)
* οι εκπαιδευτικές επισκέψεις
* ο τρόπος αξιολόγησης των προσδοκώμενων μαθησιακών αποτελεσμάτων
* τα παραδοτέα που θα υποβληθούν με την ολοκλήρωση του ομίλου
* ο τρόπος αξιολόγησης του ομίλου.

### Α2. Αριθμός μαθητών, παρακολούθηση, ωράριο λειτουργίας

Για τις εγγραφές των μαθητών στους ομίλους, τις συνθήκες παρακολούθησης των ομίλων και το ωράριο λειτουργίας τους ισχύουν τα εξής:

* Ο ελάχιστος αριθμός μαθητών για τη λειτουργία ενός ομίλου ορίζεται στους δέκα

(10) και ο μέγιστος στους είκοσι (20). Η τυχόν υπέρβαση του ή μείωση του αριθμού των μαθητών, λόγω ιδιαιτέρων συνθηκών, προϋποθέτει επαρκή αιτιολόγηση από τους υπεύθυνους εκπαιδευτικούς και απόφαση του ΕΠ.Ε.Σ. Οι όμιλοι, ανάλογα με το περιεχόμενο και τους στόχους τους, είναι δυνατόν να απευθύνονται σε μαθητές μίας ή περισσοτέρων τάξεων.

* Ένας μαθητής μπορεί να συμμετάσχει σε δύο (2) ομίλους κατ’ ανώτατο όριο.
* Στους ομίλους μπορούν να συμμετέχουν εκτός από τους μαθητές των Π.Σ. ή ΠΕΙ.Σ. και μαθητές από άλλα σχολεία της δημόσιας εκπαίδευσης.
* Η επιλογή των μαθητών είναι δυνατόν να γίνεται με δοκιμασίες ανίχνευσης δεξιοτήτων και ενδιαφερόντων ανάμεσα στους μαθητές του σχολείου και των άλλων σχολείων της δημόσιας εκπαίδευσης εκτός και εάν οι υπεύθυνοι εκπαιδευτικοί του ομίλου προτείνουν αιτιολογημένα άλλες διαδικασίες επιλογής.

ΑΔΑ: Ψ80Λ46ΝΚΠΔ-1ΣΗ

* Το ελάχιστο εβδομαδιαίο ωράριο λειτουργίας ενός ομίλου είναι οι δύο (2) διδακτικές ώρες και το μέγιστο οι τέσσερις (4) ώρες.
* Οι όμιλοι λειτουργούν μετά το υποχρεωτικό ημερήσιο πρόγραμμα σε ωράριο που καθορίζεται στην απόφαση της παρ. Α1 της παρούσας. Η έναρξη της λειτουργίας τους είναι απαραίτητο να έχει πραγματοποιηθεί έως στις 14:30. Οι όμιλοι των πειραματικών δημοτικών σχολείων και νηπιαγωγείων δύναται να λειτουργούν παράλληλα με το προαιρετικό ολοήμερο πρόγραμμα της σχολικής μονάδας. Στην περίπτωση αυτή, την ημέρα και ώρα λειτουργίας του ομίλου μπορούν να συμμετέχουν και μαθητές που φοιτούν στο ολοήμερο πρόγραμμα του σχολείου.

Όμιλοι μπορούν να λειτουργούν και πέραν της λήξης του ολοήμερου προγράμματος για την Α/βάθμια ή των 14:30 για τη Β/βαθμια, με τις εξής προϋποθέσεις:

α) πλήρως αιτιολογημένη εισήγηση του ΕΠ.Ε.Σ. και

β) συμμόρφωση και ικανοποίηση με τα προβλεπόμενα για τη χρήση σχολικών χώρων πέραν του ωραρίου λειτουργίας τους .

* Η λειτουργία των ομίλων θεωρείται επαρκής αν πραγματοποιούνται κατ’ ελάχιστο σαράντα (40) ώρες ετησίως για τη δίωρη εβδομαδιαία διδασκαλία, και ογδόντα (80) ώρες για την τετράωρη εβδομαδιαία λειτουργία.
* Για να θεωρηθεί επιτυχής η συμμετοχή των μαθητών στον όμιλο απαιτείται: (α) η συστηματική παρακολούθηση (ο μαθητής δεν μπορεί να απουσιάσει περισσότερες από 8 ή 16 διδακτικές ώρες ετησίως, ανάλογα με το αν η χρονική διάρκεια του ομίλου είναι 40 ή 80 ώρες αντίστοιχα) και (β) η εκπόνηση εργασιών ή η πραγματοποίηση οποιουδήποτε άλλου έργου το οποίο τους ανατίθεται από τους εκπαιδευτικούς του ομίλου. Μαθητές που δεν ανταποκρίνονται συστηματικά στις παραπάνω υποχρεώσεις δεν δικαιούνται την περαιτέρω παρακολούθηση του ομίλου.
* Μετά την επιτυχή ολοκλήρωση της παρακολούθησης του ομίλου, στους συμμετέχοντες μαθητές χορηγείται πιστοποιητικό επιτυχούς συμμετοχής.

### Α3. Αρμοδιότητες του ΕΠ.Ε.Σ. του Π.Σ. και ΠΕΙ.Σ. και καθήκοντα των υπεύθυνων εκπαιδευτικών στους ομίλους - Παραδοτέα

Σχετικά με τον αριθμό, το ωράριο και τα καθήκοντα των υπευθύνων εκπαιδευτικών στους ομίλους και του ΕΠ.Ε.Σ. ισχύουν τα εξής:

* Οι εκπαιδευτικοί που ενδιαφέρονται για την δημιουργία ομίλου αριστείας, δημιουργικότητας και καινοτομίας υποβάλλουν στο Σύλλογο Διδασκόντων σχετική πρόταση με όλα τα απαραίτητα στοιχεία (βλέπε ενότητα Α1), σε ηλεκτρονική ή/και έντυπη μορφή, προκειμένου ο Σύλλογος Διδασκόντων να εισηγηθεί τη λειτουργία των ομίλων στο εν λόγω Π.Σ. ή ΠΕΙ.Σ. και να αποφασίσει στη συνέχεια το ΕΠ.Ε.Σ..

ΑΔΑ: Ψ80Λ46ΝΚΠΔ-1ΣΗ

* Το ΕΠ.Ε.Σ. σε συνεργασία με τον/την Διευθυντή/τρια του Π.Σ ή ΠΕΙ.Σ. και τους εκπαιδευτικούς που είναι συντονιστές μαθημάτων, έχουν την ευθύνη για την κατάρτιση του ωρολογίου προγράμματος, την εύρυθμη λειτουργία και την εποπτεία των ομίλων.
* Κάθε εκπαιδευτικός της σχολικής μονάδας μπορεί να συμμετέχει σε έναν (1) μόνον όμιλο αριστείας, δημιουργικότητας και καινοτομίας.
* Σε κάθε όμιλο δίνεται η δυνατότητα συμμετοχής περισσότερων του ενός εκπαιδευτικών. Οι ώρες διδασκαλίας των συμμετεχόντων εκπαιδευτικών σε κάθε όμιλο καθορίζονται με απόφαση του ΕΠ.Ε.Σ. (υπόδειγμα στο παράρτημα 2)
* Οι ώρες διδασκαλίας στους ομίλους προσμετρώνται στο διδακτικό ωράριο των εκπαιδευτικών ενώ στην περίπτωση που οι διδάσκοντες του ομίλου είναι δύο ή περισσότεροι, προσμετράται στο διδακτικό ωράριο κάθε εκπαιδευτικού ο αριθμός των ωρών διδασκαλίας που διδάσκει στον όμιλο (στο Π.Σ. My schoτύπων και Πειραματικών Σχολείων (Δ.Ε.Π.Π.Σ.)»oτύπων και Πειραματικών Σχολείων (Δ.Ε.Π.Π.Σ.)»l οι ώρες διδασκαλίας του δεύτερου διδάσκοντα καταχωρούνται ως ανάθεση στο τμήμα του συγκεκριμένου ομίλου). Είναι δυνατόν να προσμετρώνται στο ωράριο του εκπαιδευτικού έως τέσσερις ώρες για την λειτουργία του ομίλου στην περίπτωση εργαστηριακού ομίλου, όπως για παράδειγμα σε όμιλο ρομποτικής, θεάτρου, κ.α. με έγκριση της Δ.Ε.Π.Π.Σ.. **Σε κάθε περίπτωση το διδακτικό ωράριο του εκπαιδευτικού που διατίθεται για την λειτουργία ομίλου, τμήματος ενισχυτικής διδασκαλίας, καινοτόμου δράσης κ.λ.π. αθροιστικά δεν μπορεί να υπερβαίνει τις τέσσερις διδακτικές ώρες.**
* Οι υπεύθυνοι εκπαιδευτικοί των ομίλων αριστείας, δημιουργικότητας και καινοτομίας έχουν την ευθύνη της υλοποίησης του ομίλου, σύμφωνα με την απόφαση του ΕΠ.Ε.Σ. Σε κάθε όμιλο, ανεξάρτητα από τον αριθμό των διδασκόντων, ορίζεται ένας (1) μόνο υπεύθυνος.
* Οι υπεύθυνοι εκπαιδευτικοί τηρούν α) «Βιβλίο Ύλης» όπου καταγράφεται αναλυτικά το περιεχόμενο των συναντήσεων του ομίλου και των δραστηριοτήτων του καθώς και β) «Βιβλίο Παρουσιών» των μαθητών.
* Οι υπεύθυνοι του ομίλου οφείλουν να καταθέτουν έκθεση ενημέρωσης στο ΕΠ.Ε.Σ. για την αποτίμηση του ομίλου η οποία θα υποβληθεί στα τέλη Μαΐου ή αρχές Ιουνίου του σχολικού έτους υλοποίησής του.
* Οι δράσεις, τα αποτελέσματα και οι εκθέσεις των ομίλων δημοσιοποιούνται συστηματικά στο δικτυακό τόπο της σχολικής μονάδας ή με άλλο πρόσφορο τρόπο με σκοπό τη διάχυση των αποτελεσμάτων της λειτουργίας τους και την ενημέρωση της σχολικής και της ευρύτερης κοινότητας.
* Οι υπεύθυνοι του ομίλου εκδίδουν «πιστοποιητικό επιτυχούς συμμετοχής» για κάθε μαθητή που συμμετείχε στον όμιλο και ολοκλήρωσε τη φοίτησή του επιτυχώς. Η βεβαίωση περιλαμβάνει τα στοιχεία του σχολείου, το σχολικό έτος, το όνομα του

ΑΔΑ: Ψ80Λ46ΝΚΠΔ-1ΣΗ

μαθητή και την τάξη του, τη θεματική ενότητα, την Απόφαση του ΕΠ.Ε.Σ. που συστάθηκε ο όμιλος αριστείας, δημιουργικότητας και καινοτομίας, τη συνολική του διάρκεια του σε ώρες (π.χ. 40 ώρες), τη διάρκεια του σε μήνες (πχ. από Οκτώβριο 2020 μέχρι Μάιο 2021), τον διοργανωτή φορέα (δηλ. το σχολείο) και τυχόν συνδιοργανωτές και τον τόπο υλοποίησης. Η βεβαίωση συνυπογράφεται από τον υπεύθυνο εκπαιδευτικό του ομίλου, τον Διευθυντή της σχολικής μονάδας και τον Πρόεδρο του ΕΠ.Ε.Σ. με τη σφραγίδα του σχολείου στην υπογραφή του Διευθυντή. **(υπόδειγμα βεβαίωσης μαθητή, παράρτημα 3)**

* Οι υπεύθυνοι του ομίλου, με την ολοκλήρωσή του, οφείλουν να καταθέσουν

«φάκελο παραδοτέων» στο ΕΠ.Ε.Σ. που περιέχει: (α) έκθεση πεπραγμένων – αυτοαξιολόγησης στην οποία σχολιάζουν και αποτιμούν όλα τα στοιχεία της πρότασης που έγινε αποδεκτή με Απόφαση του ΕΠ.Ε.Σ. (β) το «Βιβλίο Ύλης» του ομίλου, (γ) το «Βιβλίο παρουσιών» του ομίλου, (δ) κατάσταση των μαθητών που ολοκλήρωσαν επιτυχώς την φοίτησή τους στον όμιλο και κατάσταση των μαθητών που δεν ολοκλήρωσαν επιτυχώς την φοίτησή τους, (ε) μια πλήρη σειρά από φωτοαντίγραφα των «πιστοποιητικών επιτυχούς συμμετοχής» που χορηγήθηκαν στους συμμετέχοντες μαθητές.

* Ανάλογη βεβαίωση με εκείνη των μαθητών χορηγείται από το ΕΠ.Ε.Σ. στους υπεύθυνους εκπαιδευτικούς των ομίλων (παράρτημα 4) καθώς και στους διδάσκοντες σε όμιλο (παράρτημα 5), υπογεγραμμένη και σφραγισμένη από τον Διευθυντή της σχολικής μονάδας και τον Πρόεδρο του ΕΠ.Ε.Σ.
* Με ευθύνη του ΕΠ.Ε.Σ. και του Διευθυντή της σχολικής μονάδας αρχειοθετούνται στο αρχείο του σχολείου όλοι οι όμιλοι , με αναφορά στην Απόφαση του ΕΠ.Ε.Σ. που εγκρίθηκε ο όμιλος. Για κάθε όμιλο αρχειοθετείται ο «φάκελος παραδοτέων», στον οποίο προστίθεται τα φωτοαντίγραφα των βεβαιώσεων που χορήγησε το ΕΠ.Ε.Σ. στους υπεύθυνους εκπαιδευτικούς.

**Β. ΤΜΗΜΑΤΑ ΕΝΙΣΧΥΤΙΚΗΣ ΔΙΔΑΣΚΑΛΙΑΣ**

Τα τμήματα ενισχυτικής διδασκαλίας αφορούν στα μαθήματα του Προγράμματος Σπουδών που εξετάζονται γραπτώς ενδοσχολικά και σε μαθήματα ή τομείς που εξετάζονται πανελλαδικά για εισαγωγή στα Α.Ε.Ι. για την δευτεροβάθμια εκπαίδευση και για την πρωτοβάθμια εκπαίδευση στα μαθήματα του Προγράμματος Σπουδών.

Στα τμήματα αυτά αξιοποιούνται σύγχρονες διδακτικές μεθοδολογίες και μέσα διδασκαλίας, ανάλογα με το γνωστικό υπόβαθρο και τα μαθησιακά χαρακτηριστικά των μαθητών που συμμετέχουν. Η παραγωγή και η χρήση κατάλληλου εκπαιδευτικού υλικού είναι αναγκαία προϋπόθεση για την δημιουργία και την αποτελεσματική λειτουργία αυτών των τμημάτων. Η διδασκαλία στα εν λόγω τμήματα ακολουθεί την διδακτέα ύλη των αντίστοιχων μαθημάτων του Προγράμματος Σπουδών. Η λειτουργία τους και τα μαθησιακά

ΑΔΑ: Ψ80Λ46ΝΚΠΔ-1ΣΗ

αποτελέσματα αξιολογούνται σε όλη τη διάρκεια του διδακτικού έτους (διαμορφωτική και τελική αξιολόγηση) για παιδαγωγικούς και ερευνητικούς σκοπούς.

### Β1. Δημιουργία και λειτουργία των τμημάτων ενισχυτικής διδασκαλίας

Το ΕΠ.Ε.Σ. του Π.Σ. ή ΠΕΙ.Σ αποφασίζει τη δημιουργία και την λειτουργία των τμημάτων ενισχυτικής διδασκαλίας μετά από πρόταση του Συλλόγου Διδασκόντων.

Με την έναρξη του σχολικού έτους και εντός του μηνός Σεπτεμβρίου του σχολικού έτους, οι εκπαιδευτικοί οι οποίοι ενδιαφέρονται να υλοποιήσουν τμήματα ενισχυτικής Διδασκαλίας, υποβάλλουν την πρότασή τους στο Σύλλογο Διδασκόντων, στο πλαίσιο του ετήσιου προγραμματισμού του εκπαιδευτικού έργου της σχολικής μονάδας. Στη συνέχεια, ο Σύλλογος Διδασκόντων εισηγείται για τις προτάσεις στο ΕΠ.Ε.Σ. το οποίο αποφασίζει για την υλοποίησή τους.

Η Απόφαση του ΕΠ.Ε.Σ. για την λειτουργία των τμημάτων ενισχυτικής διδασκαλίας και η επιλογή των μαθητών ολοκληρώνεται έως το τέλος Οκτωβρίου και αρχίζει ταυτόχρονα και η λειτουργία τους η οποία ολοκληρώνεται με το πέρας του διδακτικού έτους. Οι δηλώσεις/ αιτήσεις ενδιαφέροντος για συμμετοχή των μαθητών σε τμήματα ενισχυτικής διδασκαλίας υποβάλλονται από τους ασκούντες την γονική μέριμνα στη διεύθυνση του σχολείου στα τέλη Σεπτεμβρίου έως τις αρχές Οκτωβρίου, σύμφωνα με τις προϋποθέσεις και τις προθεσμίες που ορίζονται από το ΕΠ.Ε.Σ. του Π.Σ. ή ΠΕΙ.Σ..

Στην πρόταση των εκπαιδευτικών για τη δημιουργία τμημάτων ενισχυτικής διδασκαλίας είναι απαραίτητο να προσδιορίζονται με σαφήνεια:

* το μάθημα
* η τάξη
* τα προσδοκώμενα αποτελέσματα
* η διδακτική μεθοδολογία
* οι ημέρες, οι ώρες και ο χώρος λειτουργίας του τμήματος ενισχυτικής διδασκαλίας
* το προτεινόμενο διδακτικό υλικό (έντυπο και ηλεκτρονικό) και τα διδακτικά μέσα
* ο τρόπος αξιολόγησης των προσδοκώμενων μαθησιακών αποτελεσμάτων
* τα παραδοτέα

### Β2. Αριθμός μαθητών, παρακολούθηση, ωράριο λειτουργίας

Για τις εγγραφές των μαθητών στα τμήματα ενισχυτικής διδασκαλίας, τις συνθήκες παρακολούθησης και το ωράριο λειτουργίας τους ισχύουν τα εξής:

* Ο ελάχιστος αριθμός μαθητών για την λειτουργία του τμήματος ενισχυτικής διδασκαλίας ορίζεται στους έξι (6) και ο μέγιστος στους δεκαπέντε (15). Η τυχόν υπέρβαση ή μείωση του αριθμού των δεκαπέντε ή των έξι μαθητών αντίστοιχα, λόγω ιδιαιτέρων συνθηκών, προϋποθέτει επαρκή αιτιολόγηση από τον υπεύθυνο εκπαιδευτικό και Απόφαση του ΕΠ.Ε.Σ.. Ένας μαθητής μπορεί να συμμετάσχει έως σε τρία (3) τμήματα ενισχυτικής διδασκαλίας κατ’ ανώτατο όριο.

ΑΔΑ: Ψ80Λ46ΝΚΠΔ-1ΣΗ

* Η επιλογή των μαθητών των τμημάτων ενισχυτικής διδασκαλίας γίνεται μετά από πρόταση του διδάσκοντα και σε συνεννόηση με τους γονείς/κηδεμόνες των μαθητών.
* Το ωράριο λειτουργίας των τμημάτων ενισχυτικής διδασκαλίας ορίζεται έως δύο (2) ώρες εβδομαδιαίως.
* Τα τμήματα ενισχυτικής διδασκαλίας λειτουργούν μετά το κανονικό ημερήσιο πρόγραμμα σε ώρες που ορίζει το Π.Σ. ή ΠΕΙ.Σ.. Η έναρξη της λειτουργία τους είναι απαραίτητο να έχει πραγματοποιηθεί έως στις 14:30
* Η λειτουργία ενός τμήματος ενισχυτικής διδασκαλίας θεωρείται επαρκής αν πραγματοποιούνται κατ’ ελάχιστο είκοσι (20) ώρες ετησίως, για τα τμήματα ενισχυτικής διδασκαλίας με μονόωρη εβδομαδιαία λειτουργία και σαράντα (40)ώρες για τα τμήματα ενισχυτικής διδασκαλίας με δίωρη εβδομαδιαία λειτουργία.
* Για να θεωρηθεί επιτυχής η συμμετοχή των μαθητών στο τμήμα ενισχυτικής διδασκαλίας απαιτείται: (α) η συστηματική παρακολούθηση (ο μαθητής δεν μπορεί να απουσιάσει παραπάνω από 4 ή 8 διδακτικές ώρες ετησίως, ανάλογα με το αν η διάρκεια του προγράμματος είναι 20 ή 40 ώρες αντίστοιχα) και (β) η εκπόνηση εργασιών και ό,τι άλλο του ανατεθεί από τον διδάσκοντα. Μαθητές που δεν ανταποκρίνονται στις παραπάνω υποχρεώσεις δεν δύνανται να παρακολουθήσουν περαιτέρω το πρόγραμμα.
* Η επιλογή των μαθητών των τμημάτων ενισχυτικής διδασκαλίας ολοκληρώνεται έως το τέλος Οκτωβρίου κάθε σχολικού έτους.
* Η λειτουργία τους αρχίζει την πρώτη εβδομάδα του Νοεμβρίου και ολοκληρώνεται με το πέρας του διδακτικού έτους.

### Β3. Αρμοδιότητες του ΕΠ.Ε.Σ. του Π.Σ. ή ΠΕΙ.Σ. και καθήκοντα των υπεύθυνων εκπαιδευτικών στα τμήματα ενισχυτικής διδασκαλίας - Παραδοτέα

Σχετικά με τις αρμοδιότητες του ΕΠ.Ε.Σ, τα καθήκοντα των υπευθύνων εκπαιδευτικών στα τμήματα ενισχυτικής διδασκαλίας ισχύουν τα εξής:

* Οι εκπαιδευτικοί οι οποίοι ενδιαφέρονται για τη δημιουργία τμημάτων ενισχυτικής διδασκαλίας υποβάλλουν σχετική πρόταση με όλα τα απαραίτητα στοιχεία (βλέπε ενότητα Β1), σε ηλεκτρονική ή/και έντυπη μορφή, στο Σύλλογο Διδασκόντων, ο οποίος εισηγείται σχετικά για να αποφασίσει το ΕΠ.Ε.Σ. του Π.Σ. ή ΠΕΙ.Σ..
* Το ΕΠ.Ε.Σ. σε συνεργασία με τον/την Διευθυντή/τρια του Π.Σ ή ΠΕΙ.Σ. και τους εκπαιδευτικούς που είναι συντονιστές μαθημάτων, έχουν την ευθύνη για την κατάρτιση του προγράμματος, την εύρυθμη λειτουργία και την εποπτεία των τμημάτων ενισχυτικής διδασκαλίας.


ΑΔΑ: Ψ80Λ46ΝΚΠΔ-1ΣΗ

* Κάθε εκπαιδευτικός της σχολικής μονάδας μπορεί να διδάξει το πολύ σε δύο (2) τμήματα ενισχυτικής διδασκαλίας με την προϋπόθεση το διδακτικό ωράριο που διατίθεται για ενισχυτική διδασκαλία, δημιουργία ομίλου, άλλες δράσεις κλπ να μην υπερβαίνει τις τέσσερις ώρες.
* Σε κάθε τμήμα ενισχυτικής διδασκαλίας έχει δικαίωμα να διδάξει ένας (1) μόνον εκπαιδευτικός.
* Οι υπεύθυνοι των τμημάτων ενισχυτικής διδασκαλίας έχουν την ευθύνη της υλοποίησης του τμήματος ενισχυτικής διδασκαλίας, σύμφωνα με την Απόφαση έγκρισης της πρότασής τους από το ΕΠ.Ε.Σ..
* Οι υπεύθυνοι εκπαιδευτικοί τηρούν «Βιβλίο Ύλης» όπου καταγράφεται αναλυτικά το περιεχόμενο των συναντήσεων και των δραστηριοτήτων της ενισχυτικής διδασκαλίας καθώς και το «Βιβλίο Παρουσιών» των μαθητών.
* Οι υπεύθυνοι των τμημάτων ενισχυτικής διδασκαλίας οφείλουν να καταθέσουν Έκθεση για την αποτίμηση του προγράμματος του τμήματος ενισχυτικής διδασκαλίας, η οποία θα υποβληθεί στα τέλη Μαΐου ή αρχές Ιουνίου του σχολικού έτους υλοποίησής του.
* Οι υπεύθυνοι των τμημάτων ενισχυτικής διδασκαλίας, στο τέλος του διδακτικού έτους και κατά τη συνεδρίαση της αποτίμησης/αξιολόγησης του εκπαιδευτικού έργου της σχολικής μονάδας, ενημερώνουν τον Σύλλογο Διδασκόντων για τα αποτελέσματα από τη λειτουργία των εν λόγω τμημάτων. Στο σχετικό Πρακτικό αναφέρονται τα τμήματα της ενισχυτικής διδασκαλίας που υλοποιήθηκαν.
* Ο υπεύθυνος του τμήματος ενισχυτικής διδασκαλίας, με την ολοκλήρωσή του, οφείλει να καταθέσει «φάκελο παραδοτέων» στο ΕΠ.Ε.Σ. που περιέχει: (α) έκθεση πεπραγμένων – αυτοαξιολόγησης στην οποία να σχολιάζει και να αποτιμά όλα τα στοιχεία της πρότασης που είχε καταθέσει, στη μορφή που είχε εγκριθεί από το ΕΠ.Ε.Σ. κατά την έναρξη του σχολικού έτους (ενότητα Β1), (β) το «Βιβλίο Ύλης», (γ) το «Βιβλίο παρουσιών», (δ) κατάσταση των μαθητών που ολοκλήρωσαν επιτυχώς την φοίτησή τους στο τμήμα ενισχυτικής διδασκαλίας και κατάσταση των μαθητών που δεν ολοκλήρωσαν επιτυχώς την φοίτησή τους.
* Το ΕΠ.Ε.Σ. χορηγεί βεβαίωση στους υπεύθυνους εκπαιδευτικούς των τμημάτων ενισχυτικής διδασκαλίας, υπογεγραμμένη και σφραγισμένη από τον Διευθυντή της σχολικής μονάδας και τον Πρόεδρο του ΕΠ.Ε.Σ.. Η βεβαίωση περιλαμβάνει τα στοιχεία του σχολείου, το σχολικό έτος, το όνομα του εκπαιδευτικού, το μάθημα, την τάξη, την Απόφαση του ΕΠ.Ε.Σ για την σύστασή του τμήματος της ενισχυτικής διδασκαλίας, τη συνολική διάρκεια του προγράμματος σε ώρες (π.χ. 20 ώρες), τη διάρκεια του σε μήνες (πχ. από Οκτώβριο 2023 μέχρι Μάιο 2024), τον διοργανωτή φορέα (δηλ. το σχολείο) και τυχόν συνδιοργανωτές και τον τόπο υλοποίησης.

ΑΔΑ: Ψ80Λ46ΝΚΠΔ-1ΣΗ

* Με ευθύνη του ΕΠ.Ε.Σ. και του Διευθυντή της σχολικής μονάδας αρχειοθετούνται στο αρχείο του σχολείου ο «φάκελος παραδοτέων για κάθε τμήμα ενισχυτικής διδασκαλίας, συμπεριλαμβανομένων και των φωτοαντιγράφων των βεβαιώσεων που χορηγήθηκαν από το ΕΠ.Ε.Σ. στους εκπαιδευτικούς.

### Ο ΠΡΟΕΔΡΟΣ ΤΗΣ Δ.Ε.Π.Π.Σ



**ΚΑΘ. ΓΕΩΡΓΙΟΣ ΤΟΜΠΡΑΣ**

### Σ υ ν η μ μ έ ν α :

Παράρτημα 1: Φόρμα Υποβολής Πρότασης για τη δημιουργία Ομίλου Παράρτημα 2: Υπόδειγμα απόφασης ΕΠ.Ε.Σ για την έγκριση ομίλων Παράρτημα 3: Υπόδειγμα βεβαίωσης συμμετοχής σε όμιλο μαθητή

Παράρτημα 4: Υπόδειγμα βεβαίωσης εκπαιδευτικού υπεύθυνου διδάσκοντα ομίλου

Παράρτημα 5: Υπόδειγμα βεβαίωσης εκπαιδευτικού διδάσκοντα ομίλου

### ΑΠΟΔΕΚΤΕΣ

1. ΠΕΡΙΦΕΡΕΙΑΚΕΣ ΔΙΕΥΘΥΝΣΕΙΣ A/ΒΑΘΜΙΑΣ ΚΑΙ B/ΒΑΘΜΙΑΣ ΕΚΠΑΙΔΕΥΣΗΣ (προς ενημέρωση των Π.Ε.Π.Π.Σ.)
2. ΔΙΕΥΘΥΝΣΕΙΣ ΠΡΩΤΟΒΑΘΜΙΑΣ ΚΑΙ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (διά των Π.Δ.Ε.)
3. ΕΠ.Ε.Σ ΠΡΟΤΥΠΩΝ ΚΑΙ ΠΕΙΡΑΜΑΤΙΚΩΝ ΣΧΟΛΕΙΩΝ
4. ΠΡΟΤΥΠΑ ΚΑΙ ΠΕΙΡΑΜΑΤΙΚΑ ΣΧΟΛΕΙΑ (προς ενημέρωση των εκπαιδευτικών)

ΑΔΑ: Ψ80Λ46ΝΚΠΔ-1ΣΗ

# Παράρτημα 1: Φόρμα Υποβολής Πρότασης για τη δημιουργία Ομίλου

|  |  |
| --- | --- |
| **Ονοματεπώνυμο εκπαιδευτικού (1)** |  |
| **Κλάδος/Ειδικότητα (1)** |  |
| **Ονοματεπώνυμο εκπαιδευτικού (2)** |  |
| **Κλάδος/Ειδικότητα (2)** |  |
| **Τίτλος του ομίλου** |  |
| **Θεματική/ές που εντάσσεται ο όμιλος** |  |
| **Αριθμός ωρών ομίλου ανά εβδομάδα** |  |
| **Τάξη ή τάξεις που απευθύνεται ο όμιλος** |  |
| **Προσδοκώμενα μαθησιακά αποτελέσματα** |  |
| **Διδακτική μεθοδολογία** |  |
| **Αναλυτικό Πρόγραμμα (με συγκεκριμένο χρονοδιάγραμμα υλοποίησής από Οκτώβριο μέχρι Μάιο ή Ιούνιο)** |  |
| **Διδακτικό υλικό (έντυπο και ηλεκτρονικό)** |  |
| **Τρόπος επιλογής μαθητών** |  |
| **Τρόποι αξιολόγησης μαθητών** |  |
| **Προτεινόμενο ωρολόγιο πρόγραμμα ομίλου (ημέρα/ώρα έναρξης/ώρα λήξης)** |  |
| **Τόπος διεξαγωγής ομίλου** |  |

ΑΔΑ: Ψ80Λ46ΝΚΠΔ-1ΣΗ

|  |  |
| --- | --- |
| **Ειδικοί εξωτερικοί συνεργάτες** |  |
| **Συνεργασίες (ιδρύματα, οργανισμοί, σχολεία, φορείς, πρόσωπα κ.ά.)** |  |
| **Εκπαιδευτικές επισκέψεις** |  |
| **Τρόπος αξιολόγησης του ομίλου** |  |
| **Παραδοτέα** |  |

|  |
| --- |
|  |
| Εικόνα που περιέχει σύμβολο  Περιγραφή που δημιουργήθηκε αυτόματα   |  |  |  |  | | --- | --- | --- | --- | | **EΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ ΘΡΗΣΚΕΥΜΑΤΩΝ**  **ΚΑΙ ΑΘΛΗΤΙΣΜΟΥ** | | Πειραιάς, **20/10/2023**  Αρ. Πρωτ: | | | ΠΕΡΙΦΕΡΕΙΑΚΗ ΔΙΕΥΘΥΝΣΗ Α/ΘΜΙΑΣ & Β/ΘΜΙΑΣ ΕΚΠ/ΣΗΣ ΑΤΤΙΚΗΣΔ/ΝΣΗ Β/ΘΜΙΑΣ ΕΚΠ/ΣΗΣ ΠΕΙΡΑΙΑZANNEIO ΠΡΟΤΥΠΟ ΓΕΝΙΚΟ ΛΥΚΕΙΟ ΠΕΙΡΑΙΑ | |  | | | Ταχ. Δ/νση | : Κολοκοτρώνη 6 | | | Ταχ.Κώδικας | : 18531, Πειραιάς | | | Ιστοσελίδα | : www.zanneiolykeio.gr | | | e-mail | : mail@lyk-peir-zanneio.att.sch.gr | | | Τηλέφωνο | : 2104111992 | | |  |  | | |

**ΑΠΟΦΑΣΗ**

### Θέμα: Έγκριση ομίλων αριστείας, δημιουργικότητας και καινοτομίας σχολ. έτους

**……..**

Έχοντας υπόψη:

* 1. την περ. α της παρ. 4 του άρθρου 17 του ν. 4692/2020 (Α΄111),
  2. την παρ. 1 της υπ΄αρ. 78054/Δ6/22.6.2020 «Ρυθμίσεις για τη λειτουργία των Προτύπων και Πειραματικών Σχολείων» (Β΄ 2494) υ.α.,
  3. την υπ΄αρ. 119/ΕΕΠΠΣ/9.9.2020 (ΑΔΑ: ΨΚΦ446ΜΤΛΗ-2Γ3) «Κανονισμός λειτουργίας ομίλων αριστείας, δημιουργικότητας και καινοτομίας και τμημάτων ενισχυτικής διδασκαλίας στα Πρότυπα και Πειραματικά Σχολεία» απόφαση της Ε.Ε.Π.Π.Σ. όπως τροποποιήθηκε με την υπ΄αρ 69/ΔΕΠΠΣ/5.10.2023 και ισχύει,
  4. την υπ΄αρ. ……… πράξη/ημερομηνία θέμα …. του Εποπτικού Επιστημονικού Συμβουλίου (ΕΠ.Ε.Σ.) του (σχολείου).

### ΑΠΟΦΑΣΙΖΟΥΜΕ

Την έγκριση υλοποίησης για το σχολ. έτος των παρακάτω ομίλων αριστείας,

δημιουργικότητας και καινοτομίας:

|  |  |  |  |  |  |  |
| --- | --- | --- | --- | --- | --- | --- |
| Α/ | ΤΙΤΛΟΣ | ΗΜΕΡΕΣ | ΥΠΕΥΘΥΝΟΣ | ΩΡΕΣ | ΕΤΕΡΟΣ | ΩΡΕΣ |
| Α | ΟΜΙΛΟΥ | & ΩΡΕΣ | ΟΜΙΛΟΥ | ΥΠΕΥΘΥΝΟ | ΔΙΔΑΣΚΩΝ (εάν | ΕΤΕΡΟΥ |
|  |  | ΟΜΙΛΟ | (Ονοματεπώνυμο | Υ ΣΤΟΝ | υπάρχει) | ΔΙΔΑΣΚΟΝΤ |
|  |  | Υ | / κλάδος) | ΟΜΙΛΟ | (Ονοματεπώνυμο | Α |
|  |  |  |  |  | / κλάδος) |  |
|  |  |  |  |  |  |  |
|  |  |  |  |  |  |  |

### Ο/Η Πρόεδρος του ΕΠ.Ε.Σ. του … (σχολείου)

**………………………………………………………… (ονοματεπώνυμο υπογραφή)**

# Παράρτημα 3: Υπόδειγμα βεβαίωσης συμμετοχής σε όμιλο μαθητή



ΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΠΑΙΔΕΙΑΣ, ΘΡΗΣΚΕΥΜΑΤΩΝ

ΚΑΙ ΑΘΛΗΤΙΣΜΟΥ

ΠΕΡΙΦΕΡΕΙΑΚΗ Δ/ΝΣΗ Π. & Δ. ΕΚΠ/ΣΗΣ

………………………….

**………………………………………………**

………………………………………. Τηλ: …………………………….

e-mail:

…………………………………………………

## ΣΗΜΑ ΣΧΟΛΕΙΟΥ

…………… Ιουνίου 202…….

# Πιστοποιητικό επιτυχούς συμμετοχής

Βεβαιώνεται ότι ο/η μαθητής/τρια ………………………………………………………………………….. της …….. τάξης του

…………………………………………………………… κατά το σχολικό έτος 20….-…., παρακολούθησε επιτυχώς τον Όμιλο Αριστείας, Δημιουργικότητας και Καινοτομίας, που εγκρίθηκε με την απόφαση του ΕΠ.Ε.Σ., με τίτλο:

« ………………………………………………………………………. »

στη θεματική ενότητα ……………………………………………., από μήνα ………… 202.. μέχρι 202…, με σύνολο διδακτικών ωρών

……………….. σε …… ωρη εβδομαδιαία βάση, σύμφωνα με το ισχύον θεσμικό πλαίσιο για τη λειτουργία των ομίλων στα Πρότυπα και Πειραματικά Σχολεία και την τελική αξιολόγηση επιτυχούς ολοκλήρωσης σύμφωνα με την υπό στοιχεία ………………. /…./…/202… . Πράξη του ΕΠ.Ε.Σ. του …………………………………..

ΑΔΑ: Ψ80Λ46ΝΚΠΔ-1ΣΗ

Ο Πρόεδρος του Ε.Π.Ε.Σ.

Ο/Η Διευθυντής/ντρια

Ο Υπεύθυνος του Ομίλου

### Παράρτημα 4: Υπόδειγμα βεβαίωσης εκπαιδευτικού υπεύθυνου διδάσκοντα ομίλου



ΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΠΑΙΔΕΙΑΣ, ΘΡΗΣΚΕΥΜΑΤΩΝ

ΚΑΙ ΑΘΛΗΤΙΣΜΟΥ

ΣΗΜΑ ΣΧΟΛΕΙΟΥ

ΠΕΡΙΦΕΡΕΙΑΚΗ Δ/ΝΣΗ Π. & Δ. ΕΚΠ/ΣΗΣ

………………………….

**………………………………………………**

………………………………………. Τηλ: …………………………….

e-mail:.

# ΒΕΒΑΙΩΣΗ

## …………… Ιουνίου 202….

Βεβαιώνεται ότι ο/η εκπαιδευτικός ……………………….. , κλάδου ΠΕ , υπηρετών/ούσα στο

……………………..με (θητεία, απόσπαση, διάθεση), υλοποίησε ως υπεύθυνος και διδάσκων κατά το σχολικό έτος ……………………………. τον Όμιλο Αριστείας, Δημιουργικότητας και Καινοτομίας, που εγκρίθηκε με την

…………………απόφαση του ΕΠ.Ε.Σ., με τίτλο:

« ………………………………………………………………………. »

στη θεματική ενότητα ……………………………………………., από μήνα ………… 202.. μέχρι 202…,

με σύνολο διδακτικών ωρών ……………….. σε …… ωρη εβδομαδιαία βάση, σύμφωνα με το ισχύον θεσμικό πλαίσιο για τη λειτουργία των ομίλων στα Πρότυπα και Πειραματικά Σχολεία και την τελική αξιολόγηση επιτυχούς ολοκλήρωσης σύμφωνα με την με στοιχεία ………………. /…./…/202… . Πράξη του ΕΠ.Ε.Σ. του

…………………………………..

### Ο/Η Πρόεδρος του ΕΠ.Ε.Σ.

ΑΔΑ: Ψ80Λ46ΝΚΠΔ-1ΣΗ

(υπογραφή)

### Ο/Η Διευθυντής/ντρια του σχολείου

(σφραγίδα, υπογραφή)

### Παράρτημα 5: Υπόδειγμα βεβαίωσης εκπαιδευτικού διδάσκοντα ομίλου



ΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΠΑΙΔΕΙΑΣ, ΘΡΗΣΚΕΥΜΑΤΩΝ

ΚΑΙ ΑΘΛΗΤΙΣΜΟΥ

## ΣΗΜΑ ΣΧΟΛΕΙΟΥ

ΠΕΡΙΦΕΡΕΙΑΚΗ Δ/ΝΣΗ Π. & Δ. ΕΚΠ/ΣΗΣ

………………………….

**………………………………………………**

………………………………………. Τηλ: …………………………….

e-mail:.

# ΒΕΒΑΙΩΣΗ

## …………… Ιουνίου 202….

Βεβαιώνεται ότι ο/η εκπαιδευτικός ……………………….. , κλάδου ΠΕ , υπηρετών/ούσα στο

……………………..με (θητεία, απόσπαση, διάθεση), υλοποίησε ως διδάσκων κατά το σχολικό έτος

……………………………. τον Όμιλο Αριστείας, Δημιουργικότητας και Καινοτομίας, που εγκρίθηκε με την

…………………απόφαση του ΕΠ.Ε.Σ., με τίτλο:

« ………………………………………………………………………. »

στη θεματική ενότητα ……………………………………………., από μήνα ………… 202.. μέχρι 202…,

με σύνολο διδακτικών ωρών ……………….. σε …… ωρη εβδομαδιαία βάση, σύμφωνα με το ισχύον θεσμικό πλαίσιο για τη λειτουργία των ομίλων στα Πρότυπα και Πειραματικά Σχολεία και την τελική αξιολόγηση επιτυχούς ολοκλήρωσης σύμφωνα με την με στοιχεία ………………. /…./…/202… . Πράξη του ΕΠ.Ε.Σ. του

…………………………………..

### Ο/Η Πρόεδρος του ΕΠ.Ε.Σ.

ΑΔΑ: Ψ80Λ46ΝΚΠΔ-1ΣΗ

(υπογραφή)

### Ο/Η Διευθυντής/ντρια του σχολείου

(σφραγίδα, υπογραφή)

ΑΔΑ: Ψ80Λ46ΝΚΠΔ-1ΣΗ